Slik reagerer presidentkandidatene på Trumps muslim-utspill
ARTIKKELEN ER OVER TRE ÅR GAMMEL Den frittalende forretningsmannen og presidentkandidaten for Det republikanske partiet er igjen i vinden etter nok et kontroversielt utspill. Mandag uttalte han at han vil at USA skal nekte alle muslimer innreise til landet. Reaksjonene har ikke latt vente på seg - heller ikke fra de øvrige presidentkandidatene både i hans eget parti og blant Demokratene. Martin O'Malley fra Det republikanske partiet var raskt ute på Twitter med denne meldingen: «@realdonaldtrump fjerner all tvil. Han stiller som presidentkandidat som en fascistisk folkeforfører». Sett denne? Trumps verste fornærmelserTrumps partifelle, presidentkandidat og tidligere Virginia-guvernør Jim Gilmore bruker samme sjargong i sin twitring: «Trumps fascistiske snakk driver alle minoriteter fra Det republikanske partiet». Helt siden Trump kunngjorde sitt kandidatur i sommer har han ledet på meninsmålingene. De siste ukene har han dratt ytterligere fra feltet bak. Ifølge realclearpolitics.com har han nå, drøye halvannen måned før de første nominasjonsvalgene starter, et gjennomsnitt på 29,3 prosent. Nestemann på listen er Ted Cruz på 15,5 prosent, etterfulgt av Marco Rubio (14,8 prosent) og Ben Carson (13,8 prosent). Sistnevnte lå lenge i teten sammen med Trump, men har tapt betydelig oppslutning i det siste. Lindsey Graham kjemper også om å bli Republikanernes nominere presidentkandidat. Også han går hardt ut mot partifellen på Twitter: «@realdonaldtrump har gått fra å komme med absurde utsagn til simpelthen å bli farlig med hans bombastiske retorikk». Graham fulgte opp med: «Han setter livene til tolker, amerikanske støttespillere, diplomater og styrker i regionen i fare ved disse trangsynte ytringene». Trump innrømmer: – Jeg har vært barnsligOgså Det hvite hus har bemerket Trumps siste utspill. Pressesekretær Josh Earnest sa tirsdag at Trumps forslag om å nekte muslimer innreise til USA viser at han ikke er kvalifisert som presidentkandidat, ifølge nyhetsbyrået AFP. «Donald Trump er forstyrret. Hans "politiske" forslag er ikke seriøse». Tidligere New York-guvernør og presidentkandidat for Republikanerne, George Pataki, henger seg på: «@realdonaldtrump sine kommentarer er idiotiske. Det neste vi vil gjøre er å bannlyse storkjeftede, rasistiske milliardærer». Også Hillary Clinton, som leder klart blant Demokratene, samt Bernie Sanders som ligger på andreplass, har reagert. «Dette er klanderverdig, fordomsfullt og splittende. @realdonaldtrump, du skjønner det ikke. Dette gjør oss mindre trygge», skriver Clinton på Twitter. Den selverklærte sosialisten Sanders skriver det slik: «Folkeforførere gjennom historien har forsøkt å dele oss basert på rase, kjønn, seksuell legning eller fødeland». «Nå ønsker @realdonaldtrump og andre at vi skal hate alle muslimer».
De kaller han en fascist, forstyrret, farlig og idiotisk. Donald Trump får så hatten passer etter utspillet om at muslimer må nektes innreise til USA.